Black metal
Black metal je kontroverzni pravac koji uz Death metal ulazi u krajnosti izrazavanja bijesa i agresije. Nastaje u ranim 1980im na temeljima bendova Venom, Celtic Frost i Bathory čija je inspiracija prvenstveno bila kroz tekstualnu stranu (sotonizam, spiritizam, magija, fantazija, priroda), dok manje kroz muziku koju sami razvijaju. Taj period je ujedno prozvan Prvim valom black metala. Početkom devedesetih, započeo je Drugi val. Tada je black metal najčešće vezan uz Norvešku (zemlja porijekla), gdje se kao nezaobilazna trojka spominju: Mayhem ("De mysteriis dom sathanas"), Burzum ("Burzum") i Darkthrone ("A blaze in the northern sky"), ali i drugi bendovi poput Satyricon, Gorgoroth, Immortal i Emperor. Vođa Mayhema, pod pseudonimom Euronymous također vodi tajnu organizaciju Crni krug koja se terorističkim akcijama (paljenje crkava) bori protiv kršćanstva ali i protiv nekih bendova koje nisu smatrali dovoljno 'evil' (Paradise Lost, Therion). Stvari su kulminirale kada je vođa benda Burzum, Varg Vikernes okrutno ubio Euronymousa jer je htio preuzeti vodstvo nad krugom i zbog neriješenih poslova oko izdavanja Burzumova albuma (Burzum je bio pod Euronymousovom izdavačkom kućom). Vikernes je osuđen na 23 godine zatvora i od tada više ne djeluje 'Crni krug'. Black metal je pokupio silne kritike od mnogih sektora društava koji nisu razumjeli bit black metala zbog tekstova u kojima su spominjani sotonizam, kršćanstvo, rat, mržnja prema ljudima itd. Međutim, u isto vrijeme, black metal je doživio meteorsku popularnost među metal fanovima tokom 1990-ih.